คือ หนูมีเพศสัมพันธ์เเล้วกินยาคุมฉุกเฉิน หลังจากกินยาคุมฉุกเฉิน 11วัน ก็มีเลือดออก 2-4วัน มาตรงช่วงเวลาที่ประจำเดือนรอบปกติควรจะมา เเล้วหนูอยากเริ่มกินยาคุมเเบบรายเดือนเเบบ 28 เม็ดเเผงเเรกในชีวิต เลยเริ่มกินตั้งเเต่ประจำเดือนมาวันเเรก เเต่ไม่เเน่ใจว่าเลือดที่ออกมาเป็นผลของยาคุมฉุกเฉินหรืออะไร เเต่ก็เริ่มกิน เเล้วตอนนี้ก็กินมาจนเม็ดที่21เเล้ว เหลือเม็ดเเป้งอีก7เม็ด อยากถามว่า ในกรณีกินยาฉุกเฉินเเล้วมากินยาคุม28เม็ด. ควรกินนานเท่าไหร่ถึงจะเริ่มคุมกำเนิดได้ เเล้วถ้ามีเพศสัมพันธ์ ในเเผงเเรกช่วงที่กินเม็ดเเป้งจะสามารถคุมกำเนิดได้ไหมคะ
สวัสดีค่ะ suphattraหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง ซึ่งเลือดที่ออกมานั้นอาจจะเป็นเลือดจากผลข้างเคียงของยาคุมฉุกเฉิน หรือเป็นเลือดประจำเดือนก็ได้โดยหากไม่แน่ใจนั้น ก่อนจะเริ่มยาคุมแบบแผงรายเดือน จริงๆแล้วควรยืนยันการตั้งครรภ์ก่อนค่ะ สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบจึงค่อยเริ่มยาคุมแบบแผงรายเดือนแต่หากเริ่มยาคุมไปแล้วนั้น ก็ควรกินต่อเนื่องจนครบแผง ปกติแล้วยาคุมแบบแผงรายเดือนถ้าได้กินตอนประจำเดือนมา ออกฤทธิ์ทันทีถ้ากินต่อเนื่อง ถ้าเริ่มเวลาอื่น ควรรอให้ครบ 7 วันก่อน ตอนนี้ให้สังเกตรอบเดือนช่วงกินเม็ดแป้ง ถ้ามาตามปกติ ก็ให้เริ่มยาคุมแผงต่อไปได้เลย ถ้าไม่มา ควรยืนยันการตั้งครรภ์ก่อนค่ะ